Ես Քաղաքացիական հասարակության զարգացման կենտրոնի հետ սկսեցի համագործաքցել 1998թ. մի ծրագրի շրջանակներում, որը կոչվում էր «Գյուղի կանայք քաղաքացիական հասարակությունում»։ Ծրագիրը շատ հետաքրքիր էր, կանայք հաճույքով մասնակցում էին այդ սեմինարներին, որոնք վարում էին Ա. Աբրահամյանը և Ն. Աջաբյանը։ Մասնակիցների համար կարևոր էր իմանալ, թե ինչպես գրել բիզնես պլան, ստեղծել հասարակական կազմակերպություն համապատասխան առաքելությամբ։ Դրանից հետո Մասիսում ստեղծվեց «Հասմիկ» դեռահասների և երիտասարդ կանանց օգնության հասարակական կազմակերպություն։ Այս կազմակերպությունը դարձավ այն կենտրոնը, որը շարունակեց համագործակցել ՔՀԶԿ-ի հետ մյուս ծրագրերում, օրինակ՝ «Երիտասարդ կանանց առաջնորդության ինստիտուտ», որը ավարտելուց հետո ստանալով սերտիֆիկատ, շատ աղջիկներ գտան աշխատանք։ Նշանակալից էին նաև «Քաղաքացիական հասարակության ինդեքսը Հայաստանում», «Հզորացնելով կանանց մասնակցությունը պարլամենտական ընտրություններում» և այլն։ Բացի դրանից մենք ակտիվ մասնակցել ենք ՔՀԶԿ-ի կողմից կազմակերպված կլոր սեղաններին և սեմինարներին։ Ես հպարտ եմ, որ համագործակցում եմ ՔՀԶԿ-ի հետ, ճանաչում եմ այդ կազմակերպության նախագահ տիկին Ս. Ասլանյանին և մյուս անդամներին։